《送岩运庵归四明》
宋代·释居简

大庾岭头提不起，卢老蒙山俱失利。后人不解革前非，递相欺诳真儿戏。

老岩不负灵山记，飏下金襕如弊屣。直饶灭却不传底，争似莫遭渠钝置。

破庵一语如雷霆，聋者有耳那得闻。若谓不闻越情量，蹉过堂堂大人相。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。